Държавен вестник, бр. 100, 2011 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  100
и правилата, установени в наредбата, като 
уведомява заявителя по реда на Администра-
тивнопроцесуалния кодекс.
(2) При отказ за включване на лекарствен 
продукт в ПЛС Комисията отказва и утвър-
ждаването на цена по чл. 2, ал. 1.
(3) Решенията на Комисията по ал. 1 и 2 
подлежат на обжалване:
1. по административен ред пред Комисията 
по прозрачност;
2. пред съд по реда на Административно-
процесуалния кодекс.
Чл. 36. (1) Притежателят на разрешението 
за употреба или упълномощен негов предста-
вител може да заяви мотивирани промени 
в утвърдената цена на лекарствен продукт 
по чл. 2, ал. 1 не по-рано от 12 месеца след 
утвърждаване на последната цена. 
(2) Ограничението по ал. 1 не се отнася 
за случаите, в които притежателят на раз-
решението за употреба подаде заявление за 
намаляване на утвърдената цена на лекарствен 
продукт по чл. 2, ал. 1.
(3) Не може да се заяви увеличение на 
цена на лекарствен продукт по чл. 2, ал. 1 
с процент, по-голям от статистически отче-
тената инфлация за периода на действие от 
последната образувана цена. 
Чл. 37. В рамките на утвърдената цена на 
лекарствени продукти по чл. 2, ал. 1 ценообра-
зуването на търговеца на едро и на търговеца 
на дребно се осъществява, както следва:
1. търговецът на дребно извършва продажба 
по цена, не по-висока от утвърдената цена;
2. търговецът на едро продава лекарствени 
продукти по договорена цена, чийто размер 
не може да е по-висок от размера на обяве-
ната цена за съответния лекарствен продукт, 
намален със стойността на надценката на 
търговеца на дребно.
Чл. 38. (1) В случай на липса на промяна 
на цените, посочени в декларацията-справка 
по чл. 31, ал. 2, въз основа на която е била 
утвърдена цена по чл. 2, ал. 1 на включен в 
ПЛС лекарствен продукт, притежателят на 
разрешение за употреба или упълномощен 
негов представител представя не по-късно 
от една година от датата на утвърждаване на 
последната цена пред Комисията декларация, 
удостоверяваща тези обстоятелства. 
(2) При наличие на промяна на цените 
на лекарствен продукт по ал. 1, посочени в 
декларацията-справка по чл. 31, ал. 2, при 
която референтната цена по чл. 8, ал. 1, т. 1 е 
по-ниска в сравнение с референтната цена, въз 
основа на която е била образувана цената на 
лекарствения продукт, притежателят на раз-
решение за употреба или упълномощен негов 
представител не по-късно от една година от 
датата на утвърждаване на последната цена на 
лекарствен продукт представя пред Комиси-
ята заявление за промяна на утвърдена цена.
(3) Ако притежателят на разрешение за 
употреба или упълномощен негов представител 
не подаде декларация по ал. 1 или заявление 
по ал. 2 и след проверка от експерти от спе-
циализираната администрация на Министер-
ството на здравеопазването (МЗ) се установи, 
че референтната цена по чл. 8, ал. 1, т. 1 е 
по-ниска в сравнение с референтната цена, 
въз основа на която е била образувана цената 
на лекарствения продукт по чл. 2, ал. 1, Ко-
мисията служебно взема решение за промяна 
на утвърдена цена на лекарствен продукт.
(4) Проверката по ал. 3 се извършва до 
15-о число на месеца, следващ месеца, през 
който е изтекъл срокът за подаване на декла-
рация, съответно заявление, а Комисията до 
30-о число на същия месец взема решение 
за промяна на утвърдена цена на лекарствен 
продукт.
(5) Когато при проверка на подадените 
декларации по ал. 1 специализираната адми-
нистрация на МЗ установи, че референтната 
цена по чл. 8, ал. 1, т. 1 е по-ниска в срав-
нение с референтната цена, въз основа на 
която е била образувана цената на лекарствен 
продукт по чл. 2, ал. 1, Комисията уведомява 
притежателя на разрешение за употреба или 
упълномощен негов представител да подаде 
заявление за промяна в 14-дневен срок от 
уведомлението и за откритите цени.
(6) Когато в срока по ал. 5 заявителят не 
подаде заявление, Комисията служебно взема 
решение за промяна на утвърдена цена на 
лекарствен продукт.
(7) Когато заявителят подаде заявление 
в сроковете по ал. 2 и 5, което не отговаря 
на изискванията на чл. 31 и 32, съотносими 
към промяната на цена, Комисията има пра-
во да изиска от заявителя в 14-дневен срок 
да отстрани непълнотите и недостатъците в 
документацията, както и допълнителна ин-
формация, необходима за промяната на цена 
на лекарствения продукт. 
(8) Когато заявителят не отстрани непъл-
нотите и недостатъците в документацията, 
както и ако не предостави допълнителната 
информация, необходима за промяната на 
цена на лекарствения продукт в срока по 
ал. 7, Комисията служебно взема решение 
за промяна на утвърдена цена на лекарствен 
продукт.
(9) Решенията по ал. 3, 6 и 8 подлежат на 
обжалване по реда на чл. 35, ал. 3 и 4.
Чл. 39. (1) Националната здравноосигури-
телна каса (НЗОК) предоставя на Комисията 
пълна информация за заплатените лекарствени 
продукти, включени в ПЛС по чл. 6, ал. 2, т. 1.
(2) Информацията по ал. 1 се предоставя 
на Комисията в края на всяко тримесечие 
или при поискване – на електронен носител, 
по образец съгласно приложение № 5.